Mission: Impossible – Rogue Nation

Mission: Impossible – Rogue Nation (euskaraz Misioa: Ezinezkoa – Nazio Sekretua) 2015eko Christopher McQuarrie estatubatuar zinema zuzendariaren akziozko espioitza filma bat da. Bruce Geller zuzendari, gidoigile eta ekoizlearen izenburu berdineko Mission: Impossible telesailan oinarritua dago. Tom Cruise, Jeremy Renner, Simon Pegg, Rebecca Ferguson, Ving Rhames, Sean Harris, Alec Baldwin, Simon McBurney eta Tom Hollander aktoreek antzeztu zuten.

Mission: Impossible (1996) eta Mission: Impossible II (2000),a Mission: Impossible III (2006) eta Mission: Impossible – Ghost Protocol (2011) aurrekariak dauzka, eta Mission: Impossible – Fallout (2018) jarraipena izan du.

Argumentua 

IMF erakundea desegina dago eta Ethan Hunt (Tom Cruise) agentea bere kaxara abandonatua, hortaz bera eta bere taldekideek Sindikatua delakoari aurre egin beharko diote, entrenamendu gorena duten agente berezien sarea. Sindikatuak gero eta larriagoak diren eraso terroristen bidez mundu mailako orden berria ezartzea helburu du.

Ethanek bere taldea bildu eta Nazio Sekretua delako erakundeko kide izan ala ez izan daitekeen Ilsa Faust (Rebecca Ferguson) britainiar agente ohiaren laguntzarekin, ordurarteko beren misio ezinezkoenari aurre egin beharko diote.

Aktoreak 
 Tom Cruise: Ethan Hunt, IMFko agentea
 Simon Pegg: Benji Dunn, IMFko agente teknikaria
 Jeremy Renner: William Brandt, IMFko operazio zuzendaria
 Ving Rhames: Luther Stickell, IMFko agentea eta konputagailuetan aditua
 Rebecca Ferguson: Ilsa Faust, MI6ko agente infiltratua Sindikatuan
 Alec Baldwin: Alan Hunley, CIAko zuzendaria
 Sean Harris: Solomon Lane, MI6ko agente ohia eta Sindikatuko sekretupeko buruzagia
 Simon McBurney: Atlee, CIAko buruzagia
 Tom Hollander: Erresuma Batuko lehen ministroa
 Zhang Jingchu: Lauren, CIAko analista
 Jens Hultén: Janik Vinter, KGBko agente ohia
 Hermione Corfield: Disko dendako jabea den IMFko agentea
 Alec Utgoff: A400 hegazkineko bidaiarietako bat
 Robert Maaser: Vienako Estatu Opera antzokiko hiltzailea

Kanpo estekak 
 IMDBko fitxa irakurgai 

Mission: Impossible filmak
Ameriketako Estatu Batuetako filmak
CIAri buruzko filmak
Marokon girotutako filmak
Malaysian girotutako filmak
Londresen girotutako filmak
Bielorrusian girotutako filmak
Parisen girotutako filmak
Vienan girotutako filmak
Virginian girotutako filmak
Washington Hirian girotutako filmak
Jarraipen filmak